கேள்வி: தில்சான் மதுசங்க - பன்னாட்டுப் போட்டிகள் குறித்து விரிவாக சொல்லுங்கள்.
பதில்: சனவரி 2020 இல், அவர் 2020 19 வயதுக்குட்பட்ட துடுப்பாட்ட உலகக் கோப்பைக்கான இலங்கை அணியில் இடம் பெற்றார். 27 ஜனவரி 2020 அன்று, நைஜீரியாவுக்கு எதிரான இலங்கையின் பிளேட் காலிறுதிப் போட்டியில், மதுசங்க ஐவீழ்த்தல் வீழ்த்தினார். 2020 டிசம்பரில், தென்னாப்பிரிக்காவுக்கு எதிரான தொடருக்கான இலங்கையின் தேர்வுத் துடுப்பாட்டம் அணியில் மதுசங்க இடம்பிடித்தார். பிப்ரவரி 2021 இல், இலங்கைத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம் 2021 தொடருக்கான இலங்கையின் வரையிட்ட நிறைவுகள் துடுப்பாட்டம் அணியில் மதுசங்க இடம்பிடித்தார். ஜூலையில், பாக்கித்தான் துடுப்பாட்ட அணியின் இலங்கைச் சுற்றுப்பயணம், 2022 இலங்கையின் சொந்த தொடரில் அவர் மீண்டும் தேர்வுத் துடுப்பாட்ட அணியில் இடம்பிடித்தார். ஆகஸ்ட் 2022 இல், அவர் ஆசியக் கிண்ணம் 2022 இலங்கையின் பன்னாட்டு இருபது20 அணியில் இடம்பிடித்தார். அவர் 27 ஆகஸ்ட் 2022 அன்று ஆப்கானித்தான் துடுப்பாட்ட அணி எதிராக பன்னாட்டு இருபது20 போட்டிகளில் அறிமுகமானார். மதுசங்க தனது பன்னாட்டுத் துடுப்பாட்ட வாழ்க்கைக்கு ஒரு நம்பிக்கைக்குரிய தொடக்கத்தை ஏற்படுத்தினார், குறிப்பாக இந்தியாவுக்கு எதிரான போட்டியில், அவர் வலது கை மட்டையாளர்களுக்கு உள்வரும் பந்துகள் மூலம் இந்தியாவின் முன்வரிசைத் துடுப்பாட்டக்காரர்க்ளை ஆட்டமிழக்கச் செய்தார். இரண்டு முறை விராட் கோலி ஆட்டமிழக்கச் செய்தார் . 10 சனவரி 2023 அன்று இந்தியாவுக்கு எதிராக மதுசங்க ஒருநாள் பன்னாட்டுத் துடுப்பாட்டம் அறிமுகமானார். தனது முதல் பன்னாட்டு ஒருநாள் இலக்காக ரோகித் சர்மா இலக்கை மதுசங்க கைப்பற்றினார். அவர் 24 ஜூலை 2023 அன்று பாகிஸ்தானுக்கு எதிராகத் தேர்வுப் போட்டியில் அறிமுகமானார்.